ఈ సీరీస్‌లో సాక్షుల ప్రత్యక్ష కథనాలకు నాటకీయత జోడించబడింది.
కొన్ని సంఘటనలు, పాత్రలకు మార్పు చేర్పులు జరిగాయి.
ఇది మూడు భాగాల సిరీస్, ప్రతి ఎపిసోడ్‌లోని కథనూ
మొత్తం సీరీస్‌ను దృష్టిలో ఉంచుకుని చూడాలి, అర్థం చేసుకోవాలి.
ప్రతి ఒక్కరికీ ఒక రహస్యం ఉంటుంది.
ఆ రహస్యాన్ని కనుగొనటం మా పని.
ఏమి చేసి అయినా సరే.
న్యూస్ ఆఫ్ ది వరల్డ్ విలేకరులుగా, ఎవరినైనా కలవగలం.
మీరు ఎవరు అయినా సరే.
నటులు,
ఫుట్‌బాల్ ఆటగాళ్లు
మోడల్స్...
రాజకుటుంబీకులను కూడా.
ఎవరయినా సరే.
ఎవరినైనా విమర్శించేవాళ్ళం.
90వ దశకంలో,
నేను తీరికలేకుండా విమానాలలో తిరిగే ఒక మోడల్‌ను.
ఒక రాత్రి, విమాన ప్రయాణం చేసి లండన్‌ తిరిగొచ్చాను.
అర్ధరాత్రి అయింది.
నేను విమానం దిగాను, ఇంటికి ట్యాక్సీ ఎక్కాను, ఇంకా...
నాకు హాయిగా ఉంది. పని నుండి విరామం తీసుకోవటంతో.
ఆనందంగా ఉన్నాను.
మీరెవరైనా సరే, రహస్యంగా వెంబడిస్తాం, తప్పు చేస్తుండగా
పట్టుకుంటాం, ఫోటోలు, వీడియోలు తీస్తాం.
ఇక ఆ తర్వాత, పత్రిక ముద్రణ మొదలవటానికి
కొద్దిగా ముందు, మీరు ఒక ఫోన్ చేస్తే చాలు.
నేను నా ఫ్లాట్‌కు చేరుకునేటప్పటికి,
ఆన్సరింగ్ మెషిన్ వెలుగుతూ ఆరిపోతుండటంతో
నాకు ఎవరో మెసేజ్ పంపారని అర్థమయింది.
న్యూస్ ఆఫ్ ది వరల్డ్ నుంచి ఎవరో చేశారు.
అది ఇరువురిలో ఎవరికీ ఆషామాషీ కాల్ కాదు,
అత్యధిక సందర్భాలలో ఇలాంటి మెసేజ్ వచ్చినప్పుడు ఫోన్‌ను విసురుగా పెడతారు
లేదా స్పందించబోము అంటారు.
మరుసటిరోజు వచ్చే న్యూస్ ఆఫ్ ది వరల్డ్ లో
నాపై మత్తుమందు ఆరోపణలతో వార్త రాబోతోందని,
దానిపై స్పందించాలని అనుకుంటున్నారా అని
ఆ మెసేజ్‌లో అడిగారు.
నాకు ఒక్కసారిగా...
నాకు ముందు కూర్చోవాలి అనిపించింది. నిజంగా ముందు ఆ పనే చేశాను.
01 అభినందనల కాల్‌లు
వారి జీవితం మారబోతోందని మనకు తెలుసు, వారికీ తెలుసు.
మనకు వారిపై జాలి వేస్తుంది. దాదాపుగా.
తీవ్ర దిగ్భ్రాంతితో నేలపై కూర్చుండిపోయాను.
నాకు ఏమీ తెలియదు... ఎంత ఆలోచించినా ఏం జరిగి ఉంటుందో
నా ఊహకు అందలేదు.
"దేని గురించి? దేని గురించి మాట్లాడుతున్నావు?" అనుకున్నాను.
మోడల్ జోడీ ఒక మత్తుమందు దళారి
ప్రత్యేక కథనం! 8, 9 పేజీలలో
దిగ్భ్రాంతితో మీకు...
ఒళ్ళంతా పాలిపోయినట్లు అనిపిస్తుంది.
తీవ్ర భయాందోళనలకు గురవుతారు.
ఊహించని ప్రమాదం ఎదురైతే ఉండే మానసిక స్థితి,
"అసలు ఏం జరిగింది?" అనుకుంటాము.
ప్రపంచ ప్రత్యేకం తులీసా మత్తుమందు ఒప్పందం బట్టబయలు
నా జీవితం నాశనమయింది.
అంతా అయిపోయింది.
నాకు మళ్ళీ నా జీవితం కావాలి.
శుక్రవారం అర్ధరాత్రి, శనివారం ఉదయం
మీ ఇంటి దగ్గర మీ ఫోన్ రింగవటం మొదలైతే,
అవతలి వ్యక్తి మజర్ మహ్మూద్ కాకూడదని మీరు కోరుకుంటారు.
నకిలీ షేక్.
నకిలీ షేక్‌గా పేరుగాంచిన జర్నలిస్ట్ మజర్ మహ్మూద్‌పై విచారణ
ఓల్డ్ బెయిలీలో మొదలయింది.
అది నమ్మశక్యంగా ఉండదు, నమ్మశక్యంగా ఉంటుంది, తెలుసా?
ఇది మోసం కాదు.
30 ఏళ్ళపాటు, అతను అజ్ఞాత కార్యకలాపాలతో ఆనందించాడు.
అజ్ఞాతంగా ఉండటం, రహస్య పనులు చేయటం,
అతని మొత్తం కార్యకలాపాల వెనుక సూత్రం.
"రహస్య కథనాల రారాజు" అని తనను తాను పిలుచుకునే
మజర్ రోజూ ముఖానికి ముసుగు కప్పుకుని కోర్టుకు వచ్చేవాడు.
అతను క్రూరుడు, మోసగాడు,
కొద్దిగా కూడా దయలేని వ్యక్తి.
పత్రికలలో వచ్చిన పలు సంచలన వార్తల వెనుక మజర్ మహ్మూద్ ఉన్నాడు.
పాకిస్తాన్ క్రికెట్‌లో మ్యాచ్ ఫిక్సింగ్‌ను బయటపెట్టటం,
విక్టోరియా బెకమ్‌ కిడ్నాప్ కుట్ర వంటివి.
డబ్బులకు కొదవేలేదు అన్నట్లుండే
మనుషుల బలహీనతలను అతను ఉపయోగించుకున్నాడు
ఒకవేళ దగ్గరకు వెళ్ళగలిగితే, నీ వాటా తీసుకోగలవు.
నేను ఇలా అనకూడదు.
కానీ అతను తన పనిలో సిద్ధహస్తుడు.
ద ఫేక్ షేక్
టీని టేబుల్ కింద పెడతావా, పాల్?
నువ్వు మొదట చెప్పు.
ఇది అసలు జరగలేదు అని జనం అనుకుంటారు,
కానీ, అది జరిగింది.
వింతగా అనిపించవచ్చు,
పాల్ న్యూస్ ఆఫ్ ది వరల్డ్
మీరు నమ్మకపోవచ్చు, కానీ ఇది నిజంగా జరిగింది.
90వ దశకంలోకి ఒక్కసారి వెళదాం.
మోసం చేసినందుకు జైలుకు వెళ్ళొచ్చాను
బయటకొచ్చాక, నాకు పనిలేదు,
ఒక విలేకరి కావాలనుకున్నాను.
అందుకే నేను మజర్ మహ్మూద్‌ను కలిసేవాడిని.
అప్పుడు నకిలీ షేక్ కాదు, మజర్ మహ్మూద్ అంతే,
అతను నన్ను అడిగాడు, "నాతో పని చేస్తావా?
"వచ్చి కలువు, మంచి వార్తలు తీసుకురా."
ఆ సమయంలో, నన్ను పిజ్జా మ్యాన్ అనేవాళ్ళు,
ఎప్పుడూ బట్వాడా చేసే మనిషి.
ఒక రోజు రాత్రి, డాక్టర్ రంగ్వానీ అనే వ్యక్తి నుంచి నాకు ఫోన్ వచ్చింది.
ఆయన ఒక గౌరవప్రదమైన 62 ఏళ్ళ వైద్యుడు,
ఆయనకు పెళ్ళి అయింది, ఇద్దరు కూతుళ్ళు, బర్మింగ్‌హామ్‌లోని సోలిహల్‌లో ఉంటాడు.
అతను నాకు చెప్పాడు, "మీపై నమ్మకంతో చెబుతున్నాను,
"నాకు ఒక గాళ్‌ఫ్రెండ్‌తో సమస్య ఉంది."
అతనికి 15 ఏళ్ళుగా ఒక అక్రమ సంబంధం ఉంది,
తన ముగ్గురు కొడుకులకు
అతనే తండ్రి అని ఆమె వాదిస్తోంది.
దీనివలన అతని వ్యక్తిగత,
వృత్తి జీవితంలో గొడవలు ఏర్పడతాయి.
డాక్టర్ రంగ్వానీ అన్నాడు...
"నీవు జైలుకు వెళ్ళివచ్చావు,"
"అవును, వెళ్ళివచ్చాను." అన్నాను.
"నీకు హత్యలు చేసేవాళ్ళు తెలిసే ఉంటుంది? హంతకులు?"
"నాకు తెలుసు, అవును."
"ఆమెను హత్యచేయాలి" అన్నాడు.
"సరే, ఏం చేయాలో ఆలోచిస్తాను," అని నేను చెప్పాను.
నేను ఒక నిర్ణయం తీసుకోవాలి.
ఒకటి...
పోలీసులకు చెప్పటం,
అది...
ఏ మామూలు మనిషి అయినా చేస్తాడు,
లేదా మాజ్ దగ్గరకు వెళ్ళటం.
మాజ్‌కు ఫోన్ చేశాను.
అతను అన్నాడు, "చూడు, మనం ఇలా చేద్దాం.
"నేను బర్మింగ్‌హామ్‌కు వస్తాను."
బర్మింగ్‌హామ్ న్యూ స్ట్రీట్
"మేము బర్మింగ్‌హామ్‌లో హయత్ హోటల్‌లో గది బుక్ చేసుకోవాలి.
"నేను కిరాయి హంతకుడిని కాబోతున్నాను."
అతను న్యూస్ ఆఫ్ ది వరల్డ్ విలేకరి అని
రంగ్వానీ అస్సలు ఊహించడు.
రహస్య సమాచార సేకరణ ఎప్పుడు చేసినా
మాజ్ ముందుగా ఆ గదిలో చిన్న మైక్రోఫోన్ పెడతాడు.
ఆ తర్వాత, సమావేశానికి రంగ్వానీని తీసుకురావటం నా పని.
తలుపు తట్టి, మేము లోపలికి వెళ్ళాము
నేను గది మొత్తం చూశాను, అక్కడ...
బాగా కొట్టొచ్చినట్లు కనిపించింది ఏమిటంటే,
టేబుల్‌పై పెట్టబడిన ఒక చిన్న బ్యాగ్.
మేము రంగ్వానీతో తన ఉద్దేశ్యాన్ని చెప్పించాలి.
దానిని కెమెరాలో బంధించాలి.
తన ప్రేయసిని చంపించాలని ఉందని
రంగ్వానీ స్వయంగా చెప్పటం ఆ వీడియోలో స్పష్టంగా కనిపిస్తుంది.
అది దిగ్భ్రాంతికరం.
దుర్ఘటనగా కనిపించేలా జరగాలా?
ఏం చేయాలో మీకు తెలుసు. అది పూర్తిగా మీకే వదిలేస్తున్నాను.
ఆమె చనిపోవాలా?
అవును, నా జీవితం నుంచి తొలగిపోవాలి.
మాజ్ అన్నాడు, "సరే, ఐదువేల పౌండ్లు. నగదు.
"మీరు సగం డబ్బు ముందు ఇవ్వాలి
"పని పూర్తయిన తర్వాత మిగిలిన సగం."
కొన్ని రోజుల తర్వాత,
డాక్టర్ నుంచి డబ్బు తీసుకోవటానికి ఏర్పాట్లు చేశాము.
సమావేశ స్థలం వద్ద ఓ వ్యాన్ పెట్టాము,
అక్కడ మా మనిషి ఒక వీడియో కెమెరాతో దాక్కుని ఉంటాడు.
డాక్టర్ రంగ్వానీ డబ్బులు ఇవ్వటం కెమెరాలో కనిపించేటట్లుగా మేము చేయాలి.
అది కీలక సాక్ష్యం అవుతుంది.
రంగ్వానీ వచ్చాడు.
డాక్టర్ రంగ్వానీతో మాజ్ అన్నాడు,
"సరే, డబ్బు ఎక్కడ?"
అతను ఒక కవర్ బయటకు తీశాడు.
నమ్మశక్యం కాని ఓ వీడియో.
రహస్య వీడియో
డబ్బు ఇదే కదా?
అది కీలకమైన సాక్ష్యం.
అప్పుడు మాజ్ అన్నాడు,
"మంచిది, పని పూర్తవగానే మీకు తెలియజేస్తాం."
వీడియో బాగా కదులుతున్నట్లుగా ఉంది,
కానీ డాక్టర్ స్పందన మాకు కావాలి.
అతను తిరిగివెళ్ళేటప్పుడు,
రంగ్వానీ విజయసంకేతంగా బొటనవేలు పైకి ఎత్తి చూపాడు.
"దొరికాడు," అని మాజ్ అన్నాడు.
శుక్రవారం గడిచిపోయింది.
శనివారం ఉదయం, మాజ్ నాకు ఫోన్ చేశాడు, "బాగుంది, అంతా సిద్ధం.
"తను నీకు ఫోన్ చేసినప్పుడు, అతను చేస్తాడు,
"నువ్వు అతనికి చెప్పు, ఈరోజు పని జరుగుతుంది అని."
"నీవు వాస్తవికంగా మాట్లాడు," అన్నాడు.
"అతను ఫోన్ చేసినప్పుడు, అలిసిపోయేలాగా పరిగెత్తు.
"నీ గొంతు ఆందోళనగా ఉన్నట్లుండాలి.
"ఆ కాల్ రికార్డ్ చెయ్, అంతా వాస్తవికంగా ఉండాలి."
మధ్యాహ్నం ఫోన్ చేశాడు,
నాటి మాటలు మర్చిపోను. అతను ఫోన్ చేశాడు,
నేను ఫోన్ తీసి, రికార్డ్ నొక్కాను,
"చెప్పండి. చెప్పండి డాక్టర్"
"అయ్యిందా?" అని అడిగాడు.
"ఏమిటి" అని అడిగాను.
"ఆమె అయిపోయిందా? ఆమె చనిపోయిందా?"
"అవును, పని అయిపోయింది" అన్నాను.
శనివారం మధ్యాహ్నం అతను అరెస్ట్ అయ్యాడు,
ఆదివారం వార్త వచ్చింది.
చాలా పెద్దగా వచ్చింది.
బాధితురాలిని చంపడానికి వైద్యుడి వద్ద మత్తుమందులు
మజర్ మహ్మూద్ నుంచి
డాక్టర్ రంగ్వానీ గౌరవప్రదమైన వ్యక్తి.
కానీ న్యాయమూర్తి ఎలియట్ మాత్రం
నేరం కప్పిపుచ్చుకోవటానికి ఎన్నో కట్టుకథలు అల్లారని,
కొద్ది పశ్చాత్తాపం కూడా
అతనిలో కనబడలేదని అన్నారు.
డాక్టర్ రంగ్వానీపై నేరం రుజువు కావటంతో,
అతనికి ఏడు సంవత్సరాల కారాగారశిక్ష విధించారు.
క్వీన్ ఎలిజబెత్ 2 న్యాయస్థానాలు
మాజ్‌పై నాకు కృతజ్ఞతా భావం ఏర్పడింది, ఎందుకంటే నేను మాజీ నేరస్థుడిని,
మాజ్‌తో అనుబంధం, దానితో వచ్చిన పరపతి వలన,
మళ్ళీ నాలో ఆత్మ విశ్వాసం వచ్చింది,
ఇప్పుడు నేను ఒక ఉపయోగపడే పని చేస్తున్నాను.
చాలాకాలం పోలీస్‌గా పని చేశాను,
దినపత్రికలు ఇలా పరిశోధన చేయకపోతే
ఈ నేరం ఎప్పటికీ...
కోర్టుకు రానే రాదని నా అభిప్రాయం.
న్యూస్ ఆఫ్ ది వరల్డ్
సంచలనాత్మక జర్నలిజానికి 90వ దశకం స్వర్ణయుగమని చెప్పాలి.
ఇంటర్నెట్, మొబైల్ ఫోన్ లేకుండా ప్రపంచాన్ని ఊహించండి.
మీకు కావలసిన వార్తలు ఆ దినపత్రికలోనే దొరికేవి.
జనం ఆలోచనా విధానాన్ని
ప్రభావితం చేయగలిగే శక్తి మాకు ఉండేది.
న్యూస్ ఆఫ్ ది వరల్డ్
90వ దశకంలో ఎంత పెద్దదో ఈరోజు ఎవరూ ఊహించలేరు.
అనూహ్యస్థాయి. ప్రతి ఒక్కరూ దాని గురించే మాట్లాడుకునేవారు.
ప్రపంచంలో అధికంగా అమ్ముడయ్యే ఆదివారం పత్రిక
ఎప్పుడూ ఏదో ఒక వివాదం ఉండేది
లేదా ఏ ప్రముఖుడో, రాజకీయవేత్తో ఏదో ఒక
తప్పు చేసేవారు, న్యూస్ ఆఫ్ ది వరల్డ్‌లో వచ్చేది.
ప్రత్యేక కథనం! ఫుట్‌బాల్ ఆటగాడి రహస్యం
దొమ్మీలో పాప్ స్టార్
ఎంపీతో శృంగారం వలన గర్భవతిని అయ్యాను
ఇంటర్నేషనల్
ది సండే టైమ్స్
మజర్, నేను న్యూస్ ఆఫ్ ది వరల్డ్ లో రహస్య పరిశోధక విలేకరులుగా
పని చేసేవాళ్ళం,
కానీ మేము పూర్తిగా భిన్నమైనవాళ్ళం.
ఎందుకంటే నేను జనానికి వినోదం, ఉత్సాహం అందించే పనులు చేసేవాడిని
అతను ఒక పగబట్టిన దేవతలాగా ఎవరో ఒకరిని జైలుకు పంపుతుండేవాడు.
అతను మాతో సరదాగా గడిపేవాడు కాదు. మాతో తాగేవాడు కాదు.
అతను చిన్నగా ఉండే తన సొంత బృందంతోనే ఉండేవాడు.
అతనితో స్నేహం చేయాలని, అతని పరిచయాలను కొట్టేయాలని చూసేవాడిని.
నేను ఒకసారి అతని దగ్గరకు వెళ్ళి
"నీతో పని చేయాలని ఉంది" అన్నాను.
అతను ఏమన్నాడంటే...
"అది జరగని పని" అన్నాడు.
నేను మాజ్ బృందంలో ఉన్నాను.
అది ప్రతిష్ఠాత్మకమైన విషయం.
అతని వ్యవహారం ఒక రహస్య గూఢచారిలాగా ఉండేది,
నిగూఢమైన వ్యక్తి.
స్టీవ్ బర్టన్ న్యూస్ ఆఫ్ ది వరల్డ్ ఫోటోగ్రాఫర్
మాజ్ ఫోటోలు ఎక్కడంటే అక్కడ దొరికేవి కావు.
అతను చాలా ఫోటోలలో ఉండేవాడు,
కానీ వాటిని ఫోటోల విభాగానికి ఇవ్వగానే
వాళ్ళు అతని కళ్ళు కనబడకుండా నల్ల ఇంకు పులిమేవాళ్ళు.
మజర్ మారు వేషాల పనిని బాగా ఆస్వాదించాడు.
అతనికి నటించడం బాగా ఇష్టం.
క్రిస్టిన్ హార్ట్ వ్యక్తిగత పరిశోధకురాలు
అతను కొద్దిగా చిన్నపిల్లవాడిలాగా ఉండేవాడు,
ఒక చిన్నసైజు యువరాజులాగా.
ఆ కుర్రాడిలాంటి రూపాన్ని
రహస్య పరిశోధనలకు బాగా ఉపయోగించుకున్నాడు పిల్లలు మారువేషాలు వేసినట్లుగా.
నేను, మాజ్ బాగా సన్నిహితంగా ఉండేవాళ్ళం. మంచి మిత్రులం.
స్టీవ్ గ్రేసన్ న్యూస్ ఆఫ్ ది వరల్డ్ ఫోటోగ్రాఫర్
మాజ్ కోసం చాలా పనులు చేశాను.
ఒక అరబ్ వేషం వేశాను.
ఒక అమ్మాయి వేషం వేశాను.
ఇళ్ళలో రహస్య కెమెరాలు పెట్టాను.
మాజ్ కోసం చేయని పని లేదు.
మజర్ బృందంలో తేడాగాళ్ళు ఎక్కువగా ఉండేవాళ్ళు
కొద్దిగా ఎక్కువ, తక్కువ స్థాయిల్లో.
వాళ్ళు సమాజంలో ఇమడనివాళ్ళు, ఒక విధంగా బయటివాళ్ళు,
ఎందుకంటే అతను ఒక బయటివాడు.
ఆ సమయంలో,
న్యూస్ ఆఫ్ ది వరల్డ్ లో మాజ్ ఒక్కడే ఆసియావాడు.
ఆ రోజుల్లో,
ఆసియా జర్నలిస్టులకు కొన్ని పరిధులు ఉండేవి.
ఆసియావాళ్ళపై కథనాలకు, జాతి వివక్షపై
కథనాలకు మాత్రమే మాజ్ పరిమితం.
ప్రముఖులపైనగానీ, బ్రిటిష్ వ్యవస్థలలో
అవినీతిపైగానీ మాజ్ వార్తలు రాయటాన్ని
ఎడిటర్‌లు అంగీకరించేవారు కాదు.
ఒక ఆసియా ప్రాంతపు లేదా నల్ల జర్నలిస్ట్
తెల్లవారితో సమానంగా మెలగలేడు అనుకునేవాళ్ళు.
ఆ అభిప్రాయాన్ని మార్చివేయాలని అతను నిర్ణయించుకున్నాడు.
అనుకున్నట్లుగానే అతను ఆ అభిప్రాయాన్ని
పూర్తిగా మార్చేశాడు.
మాజ్‌కు ఒక పథకం ఉంది. నకిలీ షేక్.
అది నిజానికి అద్భుతమైన పథకం.
కుబేరులలాంటి అరబ్బులు
లండన్ వస్తుంటారని అప్పట్లో అందరూ చెప్పుకునేవారు.
తమకున్న అపార సంపదను
ఇక్కడ విచ్చలవిడిగా ఖర్చు పెట్టటం కోసం,
ఏది చేయాలనుకుంటే అది చేయటంకోసం.
వాళ్ళకు ఎంత సంపద ఉందో వాళ్ళకే తెలియదు.
నీల్ న్యూస్ ఆఫ్ ది వరల్డ్
సంపదను, ధనవంతులను దగ్గరగా చూస్తే ఎవరికైనా కళ్ళు చెదురుతాయి.
ఎందుకంటే సగటు మనిషికి అరబ్ సంస్కృతి గురించి, షేక్‌ల గురించి
షేక్‌లు ఏం చేస్తారని గానీ,
షేక్‌లు ఏం మాట్లాడతారని గానీ,
షేక్‌లు ఎలా ప్రవర్తిస్తారని గానీ అవగాహన ఉండదు,
మనుషులు దురభిప్రాయాల ప్రాతిపదికన ప్రవర్తిస్తారని మజర్ ఊహించుకున్నాడు.
కనుక, ఆ కాలంలోని జనాల భావాలు,
అభిరుచులు, కోరికలను మజర్ తెలివిగా పసిగట్టాడు.
తన జాతిని ఒక మంచి అస్త్రంలాగా వాడుకోవచ్చని
అతనికి అర్థమయింది.
తనకు కథనాలకోసం అతను అనుసరించే మార్గాలలో
హాట్‌లైన్ ఒకటి,
న్యూస్ ఆఫ్ ది వరల్డ్ లో
దాని గురించి ప్రతివారం ప్రకటన వెలువడేది.
మజర్ మహ్మూద్ పరిశోధన చేయవలసిన అక్రమం దేని గురించైనా మీకు తెలుసా?
"కాల్ చేయండి!
"ఘనంగా ముట్టజెబుతాం."
ఇది చాలామందిని ప్రేరేపించింది...
చాలామంది ఫోన్ చేసేవారు.
మజర్ మహ్మూద్ ఒక నకిలీ షేక్‌గా మారటం
ఒక సుదీర్ఘ ప్రక్రియ,
అతను మెల్లగా మొదలుపెట్టాడు.
ఈ పనిని మొదలుపెట్టేటప్పుడు అంత పెద్ద ప్రముఖులపై కథనాలు
రాస్తానని అతడు కూడా ఊహించలేదు.
అతను అనుసరించిన మార్గాలలో ఒకటి
పెద్దగా ఎవరికీ తెలియని మనుషులను ఎంచుకోవటం.
బహుశా తను విసిరే వలలో...
తేలిగ్గా పడిపోయే మనుషులను.
ఒకరోజు, అతనికి ఒక ఫోన్ వచ్చింది, అది ఎమ్మా మోర్గన్ గురించిన సమాచారం.
చాలా మంచి సమాచారం.
ఆ సమయంలో అతి పెద్ద పేజ్ త్రీ ప్రముఖులలో ఎమ్మా మోర్గన్ ఒకరు,
ఆమె మత్తుమందులు వాడుతుందని తెలిసింది.
రేసీ
మాజ్ మరోసారి తన నకిలీ షేక్ అవతారం ఎత్తటానికి సరిగ్గా సరిపోయే అవకాశం.
నాకు అప్పుడు 24 ఏళ్ళు,
90వ దశకంలో నేను ఒక గ్లామర్ మోడల్‌ను,
ది సన్, న్యూస్ ఆఫ్ ది వరల్డ్ పత్రికలలో మోడలింగ్ చేసేదానిని.
పేజ్ త్రీ అంటే ది సన్ దినపత్రికలో
పేజ్ త్రీలో పైన నగ్నంగా కనిపించే అమ్మాయి,
"ఎందుకు అలా చేయటం" అని చాలామంది అనేవాళ్ళు.
కానీ అది అప్పటి పోకడ.
ఆ రోజుల్లో పేజ్ త్రీ అమ్మాయిలను
లవ్ ఐలాండ్ తో పోల్చేవాళ్ళు.
స్తనాలు ప్రదర్శిస్తూ తిరగరు,
కానీ మనం చాలా పిరుదులను చూస్తుంటాము, కదా?
కనుక, అది అప్పట్లో ఒక ధోరణి, అది ఒక ఆకర్షణ.
నేను మజర్‌తో మాట్లాడాను, అతను అన్నాడు,
"మనం ఒక పథకం వేయాలి, ఆమెను పట్టుకోవటం గురించి."
"కాలెండర్ అయితే? అది బాగుంటుంది." అన్నాడు.
ఆమెకు వేల కొద్దీ పౌండ్లు ఇవ్వజూపు.
ఎమ్మాకు ఫోన్ చేశా.
"మా వద్ద నీకు ఒక అద్భుతమైన అవకాశం ఉంది," అన్నాను.
దీనిలో ఒక అరబ్ షేక్ కూడా ఉన్నాడని చెప్పాను.
నన్ను నేను నమ్మలేకపోయాను.
చాలా ఉత్సాహం కలిగింది.
అది నా కలల్లోని ఉద్యోగం.
నేను నక్కను తొక్కానని అనిపించింది, తెలుసా?
చాలా, చాలా ఉత్సాహం కలిగింది.
మాజ్‌ను అడిగాను,
"ఆమె మత్తుమందు తీసుకునేలా చేయటమెలా?"
మేము లాంజరాటే వెళ్ళాము.
అక్కడ దిగాము, బయటకు వెళ్ళే హాల్ గుండా వెళుతున్నాము.
అక్కడ నాకు తెలిసినవాళ్ళు ఒకరు కనిపించారు.
అతని పేరు బిల్లీ.
మాజ్ చెప్పాడు,
తనకు ఈ విషయంలో సమాచారం ఇచ్చింది బిల్లీ అనే ఒక వ్యక్తి అని.
ఈ బిల్లీ ఎమ్మాకు స్నేహితుడు.
నాకు బిల్లీ ఎలా తెలుసంటే, నేను గతంలో లాంజరాటేలో ఫోటోషూట్‌లు చేశాను.
"ఇక్కడ ఏం చేస్తున్నావు?" అన్నాను.
"నీకు అంగరక్షకుడిని" అన్నాడు.
"అమ్మో, షేక్ నాకు అంగరక్షకుడిని కూడా పెట్టాడు" అనుకున్నాను.
నాకు చాలా చాలా ప్రత్యేకంగా అనిపించింది.
ఎమ్మా స్నేహితుడు బిల్లీ మత్తుమందులు సరఫరా చేస్తాడని మాజ్ చెప్పాడు.
నేను హోటల్‌లోకి వెళ్ళాను.
"ఏది కావాలంటే అది ఆర్డర్ చెయ్" అని స్టీవ్ నాకు వెళుతూ చెప్పాడు.
"నీ ఖర్చు అంతా షేక్ చూసుకుంటాడు.
"ఎంత ఖరీదుదైనా అడగవచ్చు."
హోటల్‌లోకి వెళ్ళాను,
మాజ్‌కు ఫోన్ చేసి చెప్పాను,
"ఆమె ఇక్కడ ఉంది. పని మొదలుపెట్టే సమయం వచ్చింది."
మాకు శబ్దం కావాలి, వీడియో తీయాలి.
మాకు ఫిల్మ్ కావాలి.
మాకు అది దొరకకపోతే, మేము కథనం చేయనట్లే.
కెమెరాలు ఎక్కడ పెట్టాలని నేను చూస్తుండగా,
మజర్ హోటల్ గదిలోకి వచ్చాడు.
అక్కడ చెక్క జాలీతో కూడిన రేడియేటర్ ఉంది,
నేను కెమెరా దానిలో పెట్టాను.
మాజ్ మత్తుమందు కింద పెడుతున్నట్లు నటించాడు.
అతను అది బాగా చేశాడు. అద్భుతం.
అత్యద్భుతం.
ఇక గది సిద్ధం అయింది.
కెమెరా సిద్ధమయింది,
శబ్దం సిద్ధం, అంతా సిద్ధమయింది.
ఇక కావలసింది...
ఎమ్మా లోపలకు రావటం.
వరండాలో నడుచుకుంటూ వెళ్ళాను,
తలుపు కొట్టబోతూ, "ఉఫ్" అనుకున్నాను, నాకు ఉద్వేగంగా ఉంది.
తలుపు కొట్టాను.
ఎమ్మా లోపలకు రాగానే, మాజ్ ఆమెను పలకరించాడు.
తను షేక్ వేషంలో లేడు, సూట్ వేసుకుని ఉన్నాడు,
ఆమెకు రెండు చేతులతో స్వాగతం పలికాడు.
తను ఒక అరబ్ యువరాజులాగా.
అతను ఆర్భాటం బాగా చేస్తాడు.
"మీరు చాలా అందంగా ఉన్నారు.
"మీరు అద్భుతంగా ఉంటారు. క్యాలెండర్‌లో అద్భుతంగా ఉంటారు."
అతను చాలా అందంగా డ్రెస్ చేసుకుని ఉన్నాడు.
అతని చర్మం చాలా బాగుంది.
అతని గోళ్ళు చక్కగా కత్తిరించి ఉన్నాయి.
తన ముంజేతిపై పెద్ద బంగారు గడియారం ఉంది.
అతను చాలా నాజూకుగా, ఆకర్షణీయంగా ఉన్నాడు.
అక్కడ షాంపేన్ ఉంది.
బిల్లీ కూడా గదిలోనే ఉన్నాడు.
హోటల్ గదిలో వాతావరణం అద్భుతంగా ఉంది,
కానీ నాకు భయంగా ఉంది.
ఎందుకంటే కెమెరాలు పెట్టటం ఎప్పుడూ ఆందోళనగా ఉంటుంది.
ఎందుకంటే అవి నేలపైన పడవచ్చు.
బ్యాటరీ అయిపోవచ్చు
సరిగ్గా ఆమె మత్తుమందును పీల్చబోయే సమయంలో.
నేను ఆందోళనగానే ఉన్నాను, ఎందుకంటే అది పని చేయాలి.
ఉన్నట్టుండి బిల్లీ అన్నాడు, "నీకు మత్తుమందు కావాలా?"
ఆమె ఒక్కసారిగా...
దిగ్భ్రాంతికి గురవలేదు
కానీ తనవైపు చూసి "ఛీ" అంది.
ఆమె ముఖం ఎర్రగా అయిపోయింది. మాజ్ అన్నాడు,
"కానివ్వండి. మేము పట్టించుకోము. పట్టించుకోము. పరవాలేదు."
అతను ఇదంతా అరబ్బులలాగా చేస్తున్నాడు.
నేను వద్దనటం చూసి, "కాదు, కాదు, కానివ్వండి" అన్నాడు.
నాకు కచ్చితంగా ఆ మాటలు గుర్తులేవు,
కానీ, మత్తుమందు తీసుకోమని నన్ను చాలా ప్రోత్సహించారు.
దానికి ముందు నేను చాలా కొద్దిసార్లు మత్తుమందు తీసుకుని ఉంటాను,
నాకు పెద్దగా దానిలో ఆనందం కనబడలేదు.
కానీ అప్పుడు నేను అనుకున్నాను, నేను "వద్దు" అని చెబితే,
నా పని పోవచ్చు.
నేను కొద్దిగా మత్తుమందు తీసుకున్నాను.
అతనికి అనుకూలంగా ఉన్నట్లుంటుంది అని.
మాజ్‌కు సంతోషంగా ఉంది.
"ఆమెను పట్టేశాం" అన్నాడు
నకిలీ షేక్ పథకం పనిచేస్తోంది.
కానీ మాజ్‌కు ఇంకా కావాలి.
తర్వాత, షేక్ లేచి నిలుచున్నాడు, చిన్న బాల్కనీవైపు వెళ్ళాడు
నాకు సైగ చేశాడు.
తనకు కొద్దిగా మత్తుమందు ఇవ్వగలరా అని అడిగాడు.
నాకు ఆశ్చర్యమేసింది. అతనిని అడిగాను,
"సరే, బిల్లీ, తను...
"మీరు అతనిని పెట్టారు కదా. అతను మత్తుమందు అమ్ముతాడు.
"బిల్లీనుంచి తీసుకోండి. నా వద్ద అది లేదు."
అతను నా కళ్ళలోకి చూసి అన్నాడు,
"నేను అతనిని నమ్మను. మిమ్మల్ని నమ్ముతాను"
"మీరు దానిని బిల్లీనుంచి తెప్పించి భోజనం తర్వాత దానిని,
"మీరు నా గదిలోకి తెచ్చి ఇస్తే
"తీసుకుంటాను," అన్నాడు.
నేను అతని గదిలోకి వెళితే అతను నన్ను శృంగారానికి పిలుస్తాడేమో అని,
ఆ సమయంలో నాకు కంగారు పుట్టింది.
నేను నిరాకరిస్తే, నాకు పని పోతుందేమో అని.
నన్ను కాపాడటానికి బిల్లీ ఒక ఆలోచన చెప్పాడు.
అది ఏమిటంటే...
మత్తుమందును హోటల్ గది తలుపుకింద చిన్న సందునుంచి లోపలకు పెట్టాలి.
దానిని మెల్లగా నెట్టెయ్,
తర్వాత నడుచుకుంటూ వచ్చెయ్, అప్పుడు అతనికి మెసేజ్ పంపు,
"మీ తలుపు కింద పెట్టాను."
నేను అదే చేశాను.
బట్టబయలు!
పేజ్ త్రీ అమ్మాయి మత్తుమందు బాగోతం!
నకిలీ షేక్ వేషం ప్రయత్నించాడు,
బాగా పనిచేసిందని అతనికి అర్థమయింది.
ఎన్ని రకాల అక్రమాలు చేసినా పట్టుబడేవాడు కాదు.
కనుక, అదే సాగించాడు.
షేక్‌ వేషం వేయటం మజర్ మహ్మూద్‌కు చాలా ఇష్టం అనాలి.
అది ఒక నాటకీయ జర్నలిజం.
నకిలీ షేక్‌ వేషం ద్వారా
ధనవంతుల, ప్రముఖుల, నాయకుల ప్రపంచంలోకి
మజర్ మహ్మూద్ ప్రవేశించాడు.
పగలు విమానాలలో ప్రయాణాలు, రాత్రి వ్యాపారాలు!
నేను ఆ కథ మొత్తం చదివాను, విపరీతంగా ఏడ్చాను.
నన్ను ఒక మత్తుమందు వ్యాపారిగా దానిలో అభివర్ణించారు.
నేను నమ్మలేకపోయాను.
దానిని నమ్మలేకపోయాను. అప్పుడు నాకు అర్థమైంది
ఆ షేక్ నిజమైన షేక్ కాదు అని.
అతను మారువేషం వేసుకున్న మజర్ మహ్మూద్ అనే
న్యూస్ ఆఫ్ ది వరల్డ్ పరిశోధనాత్మక జర్నలిస్ట్ అని.
ప్రత్యేక కథనం! మజర్ మహ్మూద్ నుంచి
తీవ్ర దిగ్భ్రాంతి. తీవ్ర భయం,
తీవ్రమైన సిగ్గు అందరూ ఏమని అనుకుంటారో అని...
నేను ఏడ్చాను, ఏడ్చాను, ఏడ్చాను.
ఈ కథనం బయటకు వచ్చిన వారంలోనే,
నేను ఉండే ఫ్లాట్ యజమానురాలు నన్ను ఖాళీ చేయించింది.
ది సన్ పత్రిక ఒప్పందం రద్దు చేసింది.
నా ఏజెన్సీకి, ఫోన్ చేస్తూ ఉన్నాను.
ప్రతిరోజూ సాయంత్రం 5 గం.కు మేము ఫోన్ చేసేవాళ్ళం
మరుసటిరోజు, లేదా తర్వాత ఏ పని వచ్చిందో చూడటానికి.
ఏమీ రావటంలేదు.
మజర్ మహ్మూద్ తాను పని చేసే పద్ధతులను నిరంతరం సమర్థించుకున్నాడు.
నేను చేసే పనిని కొందరు విమర్శిస్తారు
పక్కనుంచి ఏదైనా ఆశ చూపి ఆకర్షిస్తే తప్ప
ఏ నేరమూ చేయనివారిని
మీరు నేరాలు చేసేటట్లుగా ప్రోత్సహిస్తున్నారని అంటారు.
ఈ వాదన ఎంతోకాలంగా చర్చించబడుతూ ఉంది,
అంటే, సైమన్, మీరు ఒక ప్రముఖ వ్యక్తి. మీరు అందరికీ తెలిసినవారు.
మిమ్మల్ని మత్తుమందు అమ్ముమని నేను ఒప్పించగలిగే అవకాశం ఉందా?
నేను చేయలేనని చెప్పగలను,
నేను షేక్ వేషం వేసినా, సిక్కు వేషం వేసినా కూడా.
మీరు మత్తుమందు అమ్మరు.
తప్పు చేసినవారినే మేము బయటపెడతాము.
మాజ్‌ను అర్థం చేసుకోవాలంటే, అతను ఎలా విజయవంతమయ్యాడో...
తెలుసుకోవాలంటే,
మీరు అతని నేపథ్యాన్ని తెలుసుకోవాలి.
మాజ్, నేను బర్మింగ్‌హామ్‌లో పెరిగాము.
బర్మింగ్‌హామ్
మజర్ మహ్మూద్ 1985
అతనిది ఆసియాలోని పాకిస్తాన్ నేపథ్యం.
మాజ్ తండ్రి ఒక పాకిస్తాన్ జర్నలిస్ట్...
సుల్తాన్ తండ్రి
...ఒక ఉర్దూ భాషా పత్రికకు పని చేస్తుండేవాడు.
తమ వర్గంవారికి సంబంధించిన కథనాలనే అతను చేయాల్సి ఉంటుంది.
తన తండ్రిలాగా కేవలం స్థానిక ఆసియా దినపత్రికలకు మాత్రమే పనిచేయటం
ఇష్టముండేది కాదు.
కానీ, అతను పెద్ద దినపత్రికలలో ఉద్యోగాలకోసం ప్రయత్నించినపుడు,
సాధ్యం కాలేదు.
80వ దశకంలో ఇంగ్లాండ్‌లో తీవ్ర విద్వేషాలు ఉండేవి.
పాకిస్తానీయులు పోవాలి
జాతి వివక్ష బాగా ఉండేది,
ఆసియా ఖండపు మైనారిటీలకు ప్రధాన పత్రికా సంస్థలలో పని దొరకటం
చాలా కష్టంగా ఉండేది.
జర్నలిజంలో ప్రవేశానికి నాకు కష్టమయింది.
మా స్థానిక పత్రికలో పనిచేయాలని ఉండేది.
పని అనుభవం విషయంలో వరసగా రెండేళ్ళు తిరస్కరించారు.
అప్పుడు ఆసియావాసులకు దుర్లభం.
ఆ సమయంలో, వివక్షకు గురయ్యాననే భావన ఉండేది.
కానీ ఆ రోజుల్లో, మీడియాలో ఆసియావారు లేరు.
అతను పాత్రికేయ వృత్తిని
మొదలుపెట్టిన సంఘటన నాటి మజర్ మహ్మూద్ గురించి,
జర్నలిస్ట్‌గా మజర్ మహ్మూద్ ఎలా ఉన్నాడనేది చెబుతుంది.
మజర్ మహ్మూద్ ఏది చేయటానికైనా
సిద్ధమని మొదటినుంచి స్పష్టంగా తెలుస్తుంది,
చివరికి కుటుంబ వేడుకలో కలిసి,
వీడియో పైరసీ చేస్తున్నామని చెప్పిన
స్నేహితుల రహస్యాలు బయటపెట్టటానికి కూడా అతను వెనకాడలేదు.
అతను ఆ సమాచారాన్ని ఓ వార్తా విభాగానికి తెలిపాడు, దానితో వాళ్ళు కథనం రూపొందించారు,
అలా అకస్మాత్తుగా అతను జర్నలిజం ప్రపంచంలోకి అడుగుపెట్టాడు.
వాళ్ళకు ఫోన్ చేసి,
"వీడియో క్యాసెట్లను పైరసీ చేసే ఒక ముఠా నాకు తెలుసు. ఆ సమాచారం కావాలా?"
వాళ్ళు కావాలంటూ, "వచ్చి మాతో మాట్లాడండి," అన్నారు.
కానీ ఆ సమాచారం మీకు మీ సొంత కుటుంబ వేడుకలో
భోజనాలబల్ల దగ్గర తెలిసింది కదా? అది ఎలా?
తెలుసు. మంచిగా ఏమీ లేదు.
అలా చేయటం తప్పు అని మా వాళ్ళు భావించారు.
మా వాళ్ళు ఓ పోలీస్ ఇన్‌ఫార్మర్‌గా చూశారు.
అవును, అతనిది ఒకటే లక్ష్యం.
పట్టుదల, తీవ్రమైన ఆశలు కలవాడు.
దానికోసం ఏదైనా చేయాలనుకునే మనిషి.
వెలుగులోకి పైరసీ రాకెట్
ఆ మొదటి వీడియో పైరసీ కథనం తర్వాత,
తన తండ్రి కోపంతో రగిలిపోయాడని మాజ్ నాకు చెప్పాడు.
బయటకు గెంటేస్తానని బెదిరించాడు.
కుటుంబ ప్రతిష్ఠను దిగజార్చాడన్నాడు.
కానీ మాజ్ లెక్క చేయలేదు. అతనికి ఆ కథనమే ముఖ్యం.
అది సాధించాడు. అతనికి కనికరం లేదు.
తన వృత్తిని అతను అలాగే కొనసాగించాడు.
మేము వేరే దేశంలో మొదటితరం పిల్లలం
ఏదైనా సాధించాలని మాపై ఒత్తిడి...
బాగా ఉండేది.
ఉద్యోగం ఎంత గొప్పదనేది ముఖ్యం కాదు,
అధికారం సంపాదించటం ముఖ్యం.
మా తల్లిదండ్రులు అది చూస్తుండేవాళ్ళు.
అతను జర్నలిజాన్ని డబ్బు సంపాదించటానికి
ఒక మార్గంగా చూశాడు.
సందేహం లేదు. అతనిని నడిపించింది డబ్బే.
ఎందుకంటే డబ్బు విజయంతో సమానమైనది.
మాజ్‌కు సంచలన కథనాలు ఒక వ్యసనంలాగా ఉండేది.
ఒక వ్యసనపరుడికి ఎప్పుడూ ఒక పెద్ద, మెరుగైన డోస్ కావాలి,
మాజ్‌కు ఎప్పుడూ ఒక పెద్ద, మెరుగైన కథనం కావాలి.
న్యూస్ ఆఫ్ ది వరల్డ్ అనేది క్రీడలు, సెక్స్,
వివాదం అనే అంశాలపైనే
నడుస్తుంది, ఈ మూడింటితో కథనం రాశారంటే,
మీరు జాక్‌పాట్ కొట్టినట్లే.
మీకు ఇది తెలుసా,
ఇంగ్లండ్ ప్రీమియర్ లీగ్ రేపు ఆరంభం.
చెల్సియా ఎఫ్.ఏ. కప్ విజేత
న్యూస్ ఆఫ్ ది వరల్డ్ కు ఫుట్‌బాల్ అనేది చాలా ముఖ్యమైన విషయం.
ఫుట్‌బాల్ ఆటగాళ్ళకు సంబంధించిన కథల కోసం
అంటే, వివాదాల లాంటి వాటికోసం,
నిరంతరం చూస్తుంటాము.
ఆ కాలంలో న్యూ కాజిల్ యునైటెడ్ ఫుట్‌బాల్ క్లబ్
ప్రీమియర్ లీగ్‌లోని ఒక అగ్రశ్రేణి జట్టు.
ఆ క్లబ్ ఛైర్మన్ ఫ్రెడ్డీ షెపర్డ్, వైస్ ఛైర్మన్ డగ్ హాల్
గౌరవప్రదమైన వ్యాపారవేత్తలు, గృహస్థులలాగా
బయటకు కనిపిస్తూ, మ్యాచ్ ముగిశాక మార్బెల్లాకు వెళుతుండడం,
ఆ పట్టణంలోని చౌకబారు నైట్ క్లబ్‌లలో గడపడంపై,
మాజ్‌కు సమాచారం అందింది.
అది పెద్ద, ముఖ్యమైన కథనం అవుతుందని మీకు తెలుసు,
ఎందుకంటే న్యూ కాజిల్ ప్రజలకు, న్యూ కాజిల్ అభిమానులకు ఫుట్‌బాల్ అంటే,
అదే సర్వస్వం. వాళ్ళకు అది ఒక మతం లాంటిది.
ఫిన్స్ టూన్ సైన్యం
ఇక ఆ స్టేడియం, సెయింట్ జేమ్స్ పార్క్, ఒక క్రైస్తవ దేవాలయం లాంటిది.
ఆ ఆటగాళ్ళు, వాళ్ళు దేవుళ్ళు.
ఇక న్యూ కాజిల్ ఫుట్‌బాల్ అధినేతలు, ఆ మతానికి పూజారుల లాంటివాళ్ళు.
ఇంటికి స్వాగతం... ఆలన్ షీరర్
ఆ కథనంతో, అలాంటి వివాదం
ఈరోజు వస్తే, సోషల్ మీడియా అంతా వైరల్ అయ్యేది.
కానీ, ఆ 90వ దశకంలో,
తెర వెనక ఏం జరిగిందో తెలుసుకోవటానికి జనానికి ఉన్న ఏకైక మార్గం
టాబ్లాయిడ్ పత్రికలు చదవటం.
వివాదాల ప్రచురణలో న్యూస్ ఆఫ్ ది వరల్డ్
ఎంత గొప్పదో అందరికీ తెలుసు.
అందుకే వాళ్ళు ఆ పత్రికను కొంటారు.
అదే ఈ దేశంలో అత్యధికంగా అమ్ముడయ్యే పత్రికగా చేసింది.
ఫ్రెడ్డీ, డగ్‌లను కలవటం అసాధ్యం.
వాళ్ళు ఏ పని చేసినా,
దానిని నిరూపించటం అసాధ్యం.
కానీ ఏదైనా పని అసాధ్యం అని మాజ్‌కు చెబితే,
ఇంకా ప్రయత్నిస్తాడు.
మేము డగ్ హాల్‌ను కలవగలిగాము
ఇలా చెప్పాను "మధ్య ఆసియాలో నాకు ధనవంతుడైన ఒక షేక్ తెలుసు.
"అతను దుబాయ్‌లో ఒక ఫుట్‌బాల్ లీగ్
"ప్రారంభించాలని చూస్తున్నాడు.
"అతని వద్ద పెట్టుబడి ఉంది. దాని గురించి మీతో మాట్లాడాలంటున్నాడు."
డగ్ హాల్ ఎరకు చిక్కాడు "మార్బెల్లాలో నిన్ను కలుస్తాం," అన్నాడు.
నేను మాజ్‌కు అంగరక్షకుడిలాగా నటించాలని అతను నాకు చెప్పాడు
నేను అలా తయారవ్వాలని అన్నాడు.
నువ్వు షేక్ బృందంలో సభ్యుడివి,
"ఒక ఫోటోగ్రాఫర్‌లాగా మాత్రం కనిపించకు."
మేము అందరం మార్బెల్లా క్లబ్ దగ్గరకు చేరాము.
మాజ్ ఒక ఖరీదైన విల్లా బుక్ చేశాడు.
చాలా ఖరీదైనది.
కాన్రాడ్ సాంకేతిక నిపుణుడు, నిఘా విషయం చూసుకుంటాడు.
పక్క గదినుంచి కెమెరా దృశ్యాలను చూస్తుంటాడు.
విల్లాలో వివిధ వస్తువులను అమర్చాము,
దుబాయ్ డ్యూటీ ఫ్రీ బ్యాగ్,
హుక్కా పైప్ వంటివి.
మేము అప్పుడే దుబాయ్ నుంచి వచ్చినట్లు భ్రమ కలిగించటానికి మాజ్ ఇలా చేశాడు.
రాత్రి 21:29 మార్చి 08 1998
నా ఇంటి పేరు టఫ్, టీ ఓ యూ జీ హెచ్.
సైన్యంలో పనిచేశాను,
పదిన్నర ఏళ్ల పాటు.
నేను పదిసార్లు చనిపోవాల్సింది, చావలేదు.
మేము మార్బెల్లాకు రాత్రి తొమ్మిదిన్నర, పది మధ్యలో చేరాము.
డగ్లస్, ఫ్రెడ్డీ నాకు చెప్పారు,
"మార్బెల్లా బీచ్ క్లబ్‌లో సమావేశానికి వెళుతున్నాం.
"ఒక దుబాయ్ షేక్‌ను కలుస్తున్నాము, అంతే చెప్పగలం."
షేక్‌ల సంగతి బాగా తెలుసు.
వాళ్ళు ఎలా వ్యవహరిస్తారో,
వాళ్ళ అలవాట్లు ఎలా ఉంటాయో తెలుసు.
ఎలాగంటే, అంగరక్షకుడిగా నా వృత్తిలో, సౌదీ అరేబియా చమురు మంత్రి
ప్రిన్స్ అహ్మద్ జాకీ యమానీని నేను కాపాడాను, అతను ఆ కాలంలో
ప్రపంచంలో శక్తివంతమైన నాయకుడు,
ప్రపంచ చమురు ధరలను నిర్ణయించేవాడు.
ఒక సమావేశం ముందు, సాధారణంగా మేము కలవబోయే వ్యక్తి, వారి నేపథ్యం
మొదలైన విషయాలు చూస్తాను, సరైనవాళ్ళే అనే నిర్ధారణ కోసం.
కానీ నాకు సమయం లేదు.
డగ్లస్, ఫ్రెడ్డీలతో అన్నా
"ఆగండి, త్వరగా వీళ్ళ వివరాలు చూస్తాను."
వాళ్ళు వచ్చినప్పుడు, మాకు అకస్మాత్తుగా అర్థమయింది
తమ సొంత సహాయకుడిని తెచ్చుకున్నారని,
బ్రియాన్ టఫ్, నిఘా విషయంలో సిద్ధహస్తుడు.
నాకు అనిపించింది, "ఓరి దేవుడా! అబ్బా! అతను మనల్ని సెకన్లలో కనిపెడతాడు."
నేను విల్లాదాకా నడిచాను.
"లోపల ఒకసారి చూడాలి."
"సరే, పరవాలేదు."
లోపలకు వెళ్ళి చుట్టూ పరిశీలించాను.
ఖరీదైన విల్లా అనిపించింది.
గదిని వేగంగా పరిశీలించాను.
మేము అనుకుంటున్నాం, "దేవుడా, అతను దేనినైనా కనిపెడితే?
"మనం ఏం చేయాలి?"
మేము పరిశీలించాం, గమనించాం,
అపాయాల కోసం వెతికాం.
మేము ఎప్పుడూ అప్రమత్తంగా ఉంటాము.
నా గుండె విపరీతంగా కొట్టుకుంటోంది.
అక్కడ ఏమీ లేదు, ఆ గదిలో అనుమానాస్పదంగా ఏమీ లేదు.
డగ్లస్, ఫ్రెడ్డీ లోపలకు వచ్చారు.
ఫ్రెడ్డీ, డగ్ ప్రధాన లాంజ్ గుండా వెళ్ళారు.
మాజ్ తన గది నుంచి అరబ్ దుస్తులలో వచ్చాడు.
నేను షేక్‌ను చూశాను, అతను నాకు...
ఎలా చెప్పాలి?
"షేక్ లాగా" ఉన్నాడు.
వాళ్ళు ఏమీ గమనించలేదు,
ఎందుకంటే వాళ్ళు మొదట చూసిన వస్తువు
దుబాయ్ క్యారీ బ్యాగ్.
మాజ్ కిందకు చూశాడు,
తర్వాత నావైపు చూసి, "మురికి వెధవ!"
"నేను నీకు ఏమి చెప్పాను?" అన్నాడు...
తర్వాత హాల్, షెపర్డ్‌లతో, "పనివాళ్ళు, పనివాళ్ళు, వెధవలు."
వాళ్ళు నవ్వుతున్నారు.
నేను, తప్పు అయిందన్నట్లు చూసి, బ్యాగ్ తీశాను.
ఫ్రెడ్డీ, డగ్ కూర్చుని తాగటం మొదలుపెట్టారు.
మాజ్ మరింత ఆసక్తి చూపుతున్నాడు,
అతను చిటికెలు వేస్తున్నాడు,
చాలా ఖరీదైన కోగ్నాక్ మద్యం సీసాను
గదిలోకి తెప్పించాడు.
వాళ్ళు షాంపేన్, బ్రాందీ తాగుతున్నారు.
వాళ్ళు... మద్యాన్ని బాగా తాగుతున్నారు.
ఫ్రెడ్డీ షెపర్డ్, డగ్ హాల్ అంతటినీ నమ్ముతున్నారు.
వాళ్ళు ఆటగాళ్ళను తిడుతున్నారు...
అమ్మాయిల గురించి మాటలు మొదలుపెట్టారు.
వాళ్ళు చెప్పింది నమ్మలేకపోయాం.
న్యూ కాజిల్ అమ్మాయిలు అందరూ కుక్కలని ఫ్రెడ్డీ అన్నాడు...
అభిమానులను తిట్టాడు.
అదే సమయంలో కాన్రాడ్ పక్క గదిలో వీడియోను పరిశీలిస్తున్నాడు.
వీడియో కొద్దిగా మసకగా ఉంది.
అప్పటి కెమెరాలు మంచిగా ఉండేవి కావు.
వాళ్ళు అన్ని రకాల నీచమైన విషయాలనూ మాట్లాడుతున్నారు.
వినటానికి నమ్మశక్యంగా లేదు.
లోపలకి వెళితే 50 మంది అమ్మాయిలు ఉంటారు.
కాదు, కాదు, ఊరికే వెళ్ళండి, ఒక డ్రింక్ తాగండి, అక్కడ అమ్మాయిలుంటారు,
అమ్మాయి కావాలా, వద్దా తేల్చుకోండి.
మాజ్ ఏ మాత్రం తగ్గకుండా
డగ్, ఫ్రెడ్డీని నమ్మిస్తున్నాడు.
వాళ్ళు తమ ప్రతి మాటలోనూ తమను తాము ఖండించారు.
మేము నమ్మలేకపోయాము.
ఫ్రెడ్డీ, డగ్ అన్నారు, "వెళదాం, సరదాగా గడుపుదాం."
మిలేడీ ప్యాలెస్ అనే చోటకు మేము వెళ్ళాము.
లాప్ డాన్స్, నైట్ క్లబ్.
దాని నిండా అమ్మాయిలు ఉన్నారు. వాళ్ళు అందరినీ స్వాగతిస్తున్నారు.
ఫ్రెడ్డీ షెపర్డ్ నకిలీ షేక్ మాజ్‌తో అన్నాడు కూడా,
బ్రిటిష్ టాబ్లాయిడ్ పత్రికల కారణంగా యూకేలో తాము
జాగ్రత్తగా ఉండాలి అని.
న్యూకాజిల్ యునైటెడ్‌ అధినేతల గురించి ఒక టాబ్లాయిడ్‌లో
రహస్య కథనం రావటంతో అక్కడ ఈరాత్రి గొడవ చెలరేగింది,
న్యూస్ ఆఫ్ ది వరల్డ్‌ మజర్ మహ్మూద్ దానిని రాశాడు,
అతనిని నకిలీ షేక్‌గా పిలుస్తారు.
ఇద్దరు వ్యక్తులపై ఆరోపణల గురించి
న్యూస్ ఆఫ్ ది వరల్డ్ నిండా రాశారు
వారిని ఓ విలేకరి స్పెయిన్ వ్యభిచార గృహంలో పట్టుకున్నాడు.
వాళ్ళు వ్యాపార పర్యటనలలో ఎప్పుడూ వ్యభిచార గృహాలకు వెళతారని రాశారు.
అభిమానులను హేళన చేశారని రాశారు,
టైన్‌సైడ్ అమ్మాయిలు కుక్కలన్నాడు.
ఇది అభిమానులను షాక్‌కు, విచారానికి గురిచేసింది.
వాళ్ళు రాజీనామా చేయాలి.
వాళ్ళు ఆడవారి గురించి అలా మాట్లాడిన తర్వాత, గౌరవం కోల్పోయారు.
వాళ్ళు చేసింది క్షమించరానిది.
ఈ క్లబ్‌ను వృద్ధి చేసింది అభిమానులే.
డైరెక్టర్లు కాదు.
ప్రత్యేక కథనం! మజర్
అత్యద్భుతం, న్యూకాజిల్ డైరెక్టర్లు తిడుతుండగా
అతను పట్టుకున్న తీరు,
"న్యూకాజిల్ అమ్మాయిలంతా కుక్కలు."
అంటే, ప్రపంచ మీడియా అంతా
సండే లో మజర్ చేసిన దానిని అనుసరించేది.
ఆ ఇద్దరి చేతుల్లో మోసపోయామంటూ, గత రాత్రి
స్పష్టంచేసిన అభిమానులు, "ద్రోహులు!" అని అరిచారు.
ద్రోహులు! ద్రోహులు! ద్రోహులు!
వాళ్ళు రాజీనామా చేయాలంటూ నినాదాలు చేశారు,
"బోర్డ్ రద్దు చేయండి!" అన్నారు.
"బోర్డ్ రద్దు చేయండి!" "బోర్డ్ రద్దు చేయండి!"
లండన్ హిల్టన్ పార్క్ లేన్
ఆ కథనం వచ్చిన తర్వాత,
రిపోర్టర్ ఆఫ్ ది ఇయర్ 1999 అవార్డ్ మజర్‌కు వచ్చింది,
అది అద్భుతం.
అది...
నేను చేయలేని అద్భుతమైన, రహస్య,
పరిశోధనా జర్నలిజం.
అలాంటిది ఎన్నడూ చేయగలిగేవాడిని కాను.
మా విలేకరి రిపోర్టర్ ఆఫ్ ది ఇయర్ గెలుచుకున్నాడు!
నాకు చాలా గర్వంగా అనిపించింది.
చాలా పెద్ద విషయం. ఆస్కార్ లాంటిది,
మా వృత్తిలో ఆస్కార్ లాంటిది.
అవార్డ్ గెలుచుకున్నది...
మనం వెలికితీసిన పెద్ద వార్త
మన పత్రిక మొదటి పేజీ అంతా ప్రచురింపబడటం,
మిగిలిన పత్రికలవారంతా అది చూసి, "వావ్!" అనుకోవటం,
ఇంతకన్నా ఉత్సాహాన్ని ఇచ్చేది మరొకటి ఉండదు.
బ్రిటిష్ ప్రెస్ రిపోర్టర్ ఆఫ్ ది ఇయర్ 1999
మజర్ మహ్మూద్ న్యూస్ ఆఫ్ ది వరల్డ్
అప్పుడు మజర్ ఆ పత్రికలో అత్యంత ఎక్కువ వేతనం తీసుకునే విలేకరి.
అది న్యాయం కూడా.
మాజ్‌ను నేను చాలా మెచ్చుకున్నాను.
చాలామంది చేయాలనుకునేది అతను చేశాడు.
ఆ దినపత్రిక చదివేవారి ఆరాధనాభావం
శక్తివంతమైన వ్యక్తులపై ఉండే ఆరాధనాభావం లాంటిది.
అతను చిటిక వేస్తే, ఒక కథనానికి కావలసిన డబ్బు ఇచ్చేవాళ్ళు,
మాలాంటివాళ్ళం దానికోసం ప్రాధేయపడాలి.
అది అతనికి ఆట. ఆ ఆటలో అతను గెలిచాడు. ప్రతిసారీ.
అతను అందమైన కారులో మంచి రెస్టారెంట్లకు
వెళుతుండగా చూడటం నాకు గుర్తుంది.
అతని ఆభరణాలు, అతని వాచ్, అతనికి రోలెక్స్ ఉండేది.
కెన్సింగ్‌టన్‌లో నాలుగు పడకగదుల బ్రహ్మాండమైన ఫ్లాట్‌లో ఉండేవాడు.
అతను అద్భుతమైన జర్నలిస్ట్. అప్పట్లో.
కానీ నేను అంటాను,
అతను నిర్దయుడు.
పూర్తిగా నిర్దయుడు.
అతనిని ఏమీ ఆపలేదు.
అస్సలు అతనిని ఏదీ ఆపలేదు.
వ్యాఖ్యానించేందుకు మజర్ మహ్మూద్‌ను సంప్రదించినా, అతను స్పందించలేదు.
వ్యాఖ్యానించేందుకు న్యూస్ యూకేను సంప్రదించినా, ఆ సంస్థ స్పందించలేదు.
ఉపశీర్షికలు అనువదించినది శ్రవణ్
క్రియేటివ్ సూపర్‌వైజర్ నల్లవల్లి రవిందర్ రెడ్డి